
Dan Diaconu: De ce nu sunt bani? 

Sunt foarte mulţi „specialiști care urlă în ceea ce privește impozitele și taxele, dar care, în același timp, 
propovăduiesc libertatea absolută și multe alte șabloane asimilate din lecturi incomplete. De aceea, pentru azi, 
aș vrea să înțelegem puţin ce e cu banii care ne zboară involuntar din buzunare pentru ca apoi să vedem 
limpede de ce România e o ţară total eșuată, fără șanse să iasă din rahatul în care se află. Poate doar o 
revoltă generalizată ar putea produce ceva, dar după cum bine știm, credinţa în Feţi Frumoșşi e specifică 
primilor ani ai vieţii. Dacă i-ai depășit și credința în personajele de basm ţi-a rămas intactă, probabil că ai o 
viață frumoasă în norișorul tău; discuția aceasta însă este cea pentru oamenii care au, totuși, picioarele pe 
pământ. 

Ce-aţi spune dacă v-aș arăta că există o posibilitate de a nu se mai plăti nicio taxă și niciun impozit, iar ţara să 
se poată auto-susţine fără probleme? V-ar plăcea? Ei bine, ar trebui să constataţi cu stupoare că un 
asemenea paradis a existat. În România comunistă nu erau impozite. Mă rog, exista un impozit pe salariu 
impus de colaborarea lui Ceaușescu cu FMI și un impozit pe proprietate deoarece statul comunist nu încuraja 

compenseze totul cu planul. Fie că era lunar, trimestrial, anual, planul era instrumentul care forța o anumită 
productivitate a muncii. Ceva similar instrumentelor actuale de prin corporaţii. N-o să stau să discut despre 
acest aspect întrucât e unul destul de complex. Ceea ce trebuie însă să rețineți este că un stat poate trăi și 
fără impozite și taxe, dar asta doar dacă deține mijloacele de producţie, exact la fel ca-n perioada comunistă. 


Când sari pârleazul la capitalism, proprietatea de stat se desființează aproape în totalitate, dar statul trebuie 
să compenseze cu ceva, anume cu taxele și impozitele. Întrucât nu mai are companii pe care le deţine, pentru 
a supravieţui, statul are nevoie de venituri. Pe care le încasează de la companii și de la cetăţenii săi. De ce-i 
trebuie statului venituri? E simplu: pentru a finanța activităţile care ne definesc pe noi ca societate. Ai nevoie 
de armată, de poliţie, de pompieri, de un sistem de sănătate, de justiţie, de pensii s.a.m.d. De unde să strângi 
banii ăștia dacă nu din impozite și taxe? Aici pot interveni libertarienii care spun că avem nevoie de un „stat 
minima!” și astfel oamenilor le vor rămâne mai mulţi bani. Teoretic așa e, dar practic totul pică. În primul rând 
un „stat minimal” nu mai e stat ci o chestie. Gândiţi-vă că un bolnav de cancer care are șanse, necesită, în 
unele cazuri, cheltuieli de zeci de mii de lei pe zi! Puneţi-vă în pielea acelui om. Cum aţi reacţiona dacă aţi 
constata că v-a atins acea boală, că aţi avea șanse să scăpați, dar că nu aveţi banii pentru a scăpa. Mă rog, 
asta se întâmplă și acum, dar în cazul unei privatizări totale a medicinei, vă garantez că ar fi oameni care ar 
muri de maladii mult mai comune, pur și simplu pentru că nu au bani să se trateze. lar mafia din sănătate ar fi 
tot la fel de mare! Poate chiar mai mare!!! Cum rezolvă statul situația aceasta? Prin „compensări”. la aceleași 
contribuţii de la toţi și, cum numărul de oameni sănătoși e mai mare, are bani să trateze și cazurile complicate. 
Mă rog, mafia a ajuns atât de mare încât numărul bolnavilor e îngroșat artificial, dar să nu ne ocupăm de asta 


acum. 


Dacă am căzut de acord în ceea ce privește principiul de bază al statului „capitalist”, devine cât se poate de 
clar că impozitarea și taxarea sunt chestiuni cât se poate de normale. Dar sunt unii care spun că e normal 
asta, dar că la noi ar fi prea mari. Ei bine, aici e discuţia la care doream să ajung. Pentru a înţelege statul 
român trebuie să pornim de la realităţile sale, anume de la faptul că statul e incapabil să-și strângă impozitele 
și taxele. De aceea vor veni unii și vor spune că statul se vede nevoit să mărească impozitele și taxele în 
zonele unde se colectează ușor, anume la salarii. Chestiunea e de-a dreptul hazlie. De ce se colectează ușor 
impozitele pe salarii? Vor intra prompt „experţii care vă vor spune că asta se întâmplă deoarece se rețin la 
sursă. Cu alte cuvine, ești angajatul meu, iar eu la sfârșit de lună îţi plătesc un salariu de aproximativ 2000 
EUR. În acel moment, mă bate pe umăr tovarășul stat care-mi spune: vezi că din banii ăștia tu trebuie să reții 
și să plătești urgent statului CAS, CASS, Șomaj, impozit, toate acestea aferente saraiului pe care i-l dai 
angajatului tău. Atunci ce fac? Mă apuc să calculez ceea ce trebuie să virez statului din venitul tău, iar ţie îţi 
dau diferenţa. Corect? Fix așa se întâmplă. 


Doar că raționamentul e absolut incorect pentru așa-zişii oameni de afaceri de la noi care, atunci când e vorba 
de taxele pe muncă sunt foarte prompti, dar când e vorba de alte taxe, pur şi simplu uită. DE ce se întâmplă 
asta? Dacă e să fim corecţi, vom constata că aste se întâmplă din cauza ... statului. De ce? Pentru că statul 
nostru e interesat să protejeze infractorii. Dacă eu plătesc până la centimă orice taxă, la momentul la care 
trebuie, alții nu plătesc și se îmbogăţesc prin practicarea sportului denumit evaziune fiscală. Dar oare eu sunt 


mai prost de nu mă ocun cu acel sport? Nu. sub nicio formă. Mie însă îmi lioseste atât tupeul borfasului cât. 


Probabil nu aveţi habar că în fiecare zi, fără să vă daţi seama, plătiţi taxe la stat. La fiecare ieșire din casă e 
imposibil să nu plătiţi de câteva ori taxe. Doar când respirați nu plătiți și asta nu e o metaforă. Fiecare 
cumpărătură pe care o faceţi are două componente: prețul ei și TVA-ul. TVA-ul este o taxă pe care o plătiți 
statului pentru că statul vă permite să cumpăraţi marfa aia. Știu, e ciudat. Înainte se numea impozit pe 
circulația mărfurilor. Pentru mulţi poate părea o taxă pe fumărit, dar TVA-ul e suficient de generalizat astfel 
încât să nu mai poată fi contestat. Cu toate că TVA-ul este o taxă pe care-o plătiți fără drept de apel — dacă 
reușiți să găsiți vreun comerciant care să vă vândă fără TVA să-mi spuneți și mie! — cea mai mare evaziune 
fiscală se face în zona TVA-ului. Adică statul nu reușește să încaseze TVA-ul. Păi cum e posibil așa ceva? 


Să recapitulăm puţin. Eu, dacă am un magazin, când aţi intrat și aţi cumpărat ceva de la mine, v-am oprit TVA- 
ul. E corect? Vă spun eu că fix așa se petrec lucrurile: vi-l opresc deoarece altfel mă belește ANAF-ul! Așadar, 
am efectuat o reţinere la sursă a unei taxe. Ei bine, spuneți-mi vă rog acum care-i diferenţa între taxele și 
impozitele pe care vi le rețin pe salariu și pe care le plătesc prompt statului și TVA-ul pe care, de asemenea, îl 
rețin la sursă, dar nu-l mai plătesc statului. „Nu-l mai plătesc” e un fel de a spune deoarece marea majoritate a 
oamenilor de afaceri îl plătesc, însă aici se învârte cea mai mare fraudă fiscală a României. Doar anul trecut 
România a pierdut aproximativ 9 miliarde EUR încasări din TVA, reprezentând aproximativ 36% din totalul 
care i se cuvenea!!! Totuși, sunt o grămadă de bani aici. De ce se întâmplă așa? 


Dacă-l mai ţineţi minte pe Dragnea, acesta introdusese un cont de TVA. Care era scopul respectivului cont? 
Reducerea la zero a pierderilor din TVA. Banii aferenţi TVA-ului erau plătiți într-un cont separat din care banca 
nu-ți permitea să-i iei decât cu decizie de la ANAF. Am auzit atunci mulţii oameni de afaceri plângând cu ochi 
de crocodil că ei „nu se mai pot folosi de banii aceia”? În loc să-i ia la șuturi, Dragnea a ascultat doleanţele 
bieţilor afaceriști, amânând introducerea generalizată a măsurii pentru a permite mai apoi bețivului Orban s-o 
abroge. Reţineţi totuși că TVA-ul este o taxă pe care o plătiţi, pe care statul o colectează la sursă, dar care 
într-un mod absolut abracadabrant nu ajunge la stat decât în procent de vreo 65%! Păi care e diferenţa dintre 


asta și taxele pe muncă??? 


Cazul TVA este unul vizibil din avion. Există însă și alte cazuri flagrante, precum acea taxă pe zahăr pe care a 
anunţat-o Ciolacu. Așadar, după ce a anunţat că taxează zahărul în exces — ceea ce ar fi o măsură bună — 
unde s-a dus Ciolacu? La Coca Cola, pentru a-i promite „investitorului” că dacă va face niște investiţii o să fie 
scutit de taxa pe zahăr. Prostul a spus-o și-n gura mare! Păi pentru cine ai pus, dobitocule, taxa pe zahăr? 
Pentru amărâtul care abia a strâns un ban să-și facă un laborator de cofetărie? Hai să facem un calcul: o sticlă 
de 1 litru de Coca Cola conţine 130 de grame de zahăr! Înţeleg că Pepsi are chiar mai mult zahăr. Cât 
înseamnă totuși 130 de grame de zahăr? Cât zece rulouri cu ciocolată!!! După două rulouri cu ciocolată 
probabil îţi ies ochii din cap de la dulceaţă și te opreşti. După un litru de băutură acidulată nu te oprești întrucât 
acidul păcălește organismul și așa ajungi să halești cantităţi imense de zahăr. Reţineţi: recomandarea actuală 


e de maxim 25 grame de zahăr pe zi! Cu cât mai puţin cu atât mai bine. 


Cazurile enunțate până acum sunt suficiente pentru a înțelege care-i problema cu România. De ce suntem noi 
un stat eșuat? Pentru că veniturile statului sunt, în marea lor majoritate, impozite și taxe susținute de 
persoanele fizice. Care-s cei mai mari contributori la bugetul României? OMV și British American Tobacco. Ce 


pe care le virează statului! În cazul OMV, accizele sunt colectate atât de la persoanele fizice cât și de la cele 
juridice, iar în cazul BAT doar de la persoanele fizice. Nu ar fi corect ca o cantitate mai mare din sumele 
colectate la Buget să fie din impozitul pe profit(doar 6.5% din venituri acum față de 34% media OECD!)? Ba 
da, dar acolo e jale! 80% din impozitul pe profit e plătit de firmele autohtone care fac abia 20% din cifra de 
afaceri a ţării. Păi e corect? Desigur că nu. 


De ce România e stat eșuat, înțelegeţi mai bine din această prezentare destul de schematică. N-am vrut să vă 
plictisesc într-o zi de duminică intrând mai mult în detaliu. Ceea ce trebuie să înțelegeţi ca persoane fizice este 
că, nu doar că susţinețţi într-o proporție covârșitoare Bugetul României, dar mai susțineți și hoţiile care se fac 
din banii pe care-i dați statului. România nu are cum să fie altfel decât eșuată în condiţiile în care singura sa 
sursă sunt oamenii și afacerile mici ale acestora, în timp ce multinaţionalele efectiv jefuiesc Bugetul. Și asta cu 
binecuvântarea idioților ajunşi în fruntea statului și prin instituţiile cheie ale acestuia. 


Autor: Dan Diaconu 


Sursa: https://trenduri.blogspot.com/ 


Despre autor 


Q editor 


A 
© 
-h 
4 
= 
3 
6 
K 
> 
v 


